આ ઔષધયોગ ઊલટી માટે અકસીર છે. ત્રણથી ચાર ચમચી ગળોનો રસ અને બે ચમચી સાકરનું ચૂર્ણ મિશ્ર કરીને સવારે, બપોરે અને રાત્રે પીવાથી પિત્ત તત્કાળ દૂર થાય છે અને પિત્તથી થતી ઊલટી મટે છે. તથા ગળોના ઉકાળામાં મધ મેળવીને ત્રિદોષજન્ય ઊલટી અર્થાત્ વાયુ, પિત્ત અને કફથી થતી ઊલટી બંધ થાય છે. * પા ચમચી સિંધવ એક ચમચી મધમાં મિશ્ર કરીને ધીમે ધીમે ચાટવાથી ઊલટી ઊબકા બંધ થાય છે. * હરડેનું ચૂર્ણ મધ સાથે ચાટવાથી ઊલટી બંધ થાય છે. ત્રિફળા વાવડિંગ અને સૂંઠનું ચૂર્ણ મધ સાથે ચાટવાથી ઊલટીઓ બંધ થાય છે.